Inocencio Junquera

Si Gen. Inocencio Junquera (c.1831 – 1911) usa ka sibil ug politikal nga gobernador sa Sugbo gikan sa 1893 - 1895. Ang pagtukod sa Teatro Junquera, ang labing importante nga teatro sa Sugbo sa ulahing bahin sa ika-19 nga Siglo ug sa pagsugod sa ika-20 nga siglo mao ang dako niyang naambag sa kulturang sa Sugbo.

Ang iyang pagkagobernador nailado tungod mga protesta gikan sa mga Espanyol nga prayle, nga nakakita kaniya isip usa ka liberal nga nagsuporta sa panaglahi sa Simbahan ug Estado.

The Teatro Junquera

Pagkatukod
Sa 1894 ang mga residente sa Distrito sa Parian (nga karon mao Dakbayan sa Sugbu) milusad sa usa ka Espanyol nga dula sa entablado nga giulohan og El Alcalde Interino. Kini gipasundayag sa kombento sa daan nga simbahan sa Parian (naguba sa tuig 1878 tungod sa wala pagsinabtanay tali sa mga lumulupyo ug sa mga Katsilang prayle sa maong parokya). Ang espesyal nga bisita mao si Junquera.

Si Junquera nga interesado usab sa usa sa teatro, mikomentaryo nga sa gamay ra ang kombento alang sa usa ka teatro. Siya misugyot ngadto sa prominente nga mga residente Florentino Rallos ug Francisco Sales nga ang Sugbo kinahanglan gayud nga adunay iyang kaugalingon nga "tinuod nga" teatro ug sa usa ka Colegio de Artes y Oficios. Human sa pipila ka bulan, siya nagpatawag alang sa usa ka miting ug gihisgotan ang iyang mga plano sa paghimo sa usa ka kolehiyo nga may teatro sa mao gihapon nga dapit nahimutangan sa daan nga simbahan sa Parian.

Apan tungod sa dili siya popular sa mga pari, tungod sa iyang suporta alang sa panaglahi sa simbahan-estado ang iyang mga plano gibabagan. Sa dihang si Martin Garcia Alcocer, ang bishop sa Sugbo, nahibalo sa plano ni Junquera, siya diha-diha dayon nagmando sa pagtukod sa usa ka relihiyosong monumento sa lugar diin ang teatro tukuron. Siya mipahibalo nga ang monumento dili puyde gub-on tungod kay kini gipanalanginan busa balaan. Ang mga pari usab mikaylap og hungihong nga si Junquera magpabuhis sa mga residente sa pagsuporta sa iyang pagtukod sa proyekto. Tungod sa maong oposisyon, wala madayon ang iyang plano alang sa usa ka teatro sa Parian.

Siya nakakaplag sa usa ka angay nga dapit sa barangay Kanipaan (karon sentro sa negosyo sa dakbayan sa Sugbo), ang yuta ni Rafael Veloso. Gigamit niya ang iyang kaugalingong salapi sa pagsugod sa maong proyekto. Ang ubang mga inila nga mga indibidwal nitabang usab.Sila si Marcelo Regner ug Rafael de Ocampo ang nagdisenyo pinaagi sa arabesque nga estilo;Si Francisco Sales nanguha sa mga panday ug sa mga pintor alang sa proyekto.

Ang teatro nahuman sa 1895, usa ka tuig sa wala pa Junquera mibiya sa Sugbo. Maong dili ikatingala, nga gitawag kini og Teatro Junquera. Sa Disyembre 16 sa samang tuig, sa wala pa si Junquera mibiya sa Sugbo, usa ka Espanyol nga dula ang gihimo sa mga Sugbuanon sa pagpasidungog kaniya. Apan, pormal nga inagurasyon sa maong teatro nahitabo sa Abril 19, 1896.

Panag-iya
Gipalit kini ni Pedro Arroyo, nga usa ka Katsila nga negosyante ug usa ka filmmaker. Unya gipalit kini nila ni Leopold Falek ug Pedro Rivera-Mir, ug sa kataposan, ni Jose Avila, kansang pamilya-iya ang nanagiya orihinal nga lugar diin ang teatro nahimutang. Sa panahon ni Avila pagpanag-iya,diha nga ang ngalan giusab ngadto sa Teatro / Cine Oriente. Ingon sa tuig, ang mga Sugbuanon mihunong nagtawag niini Teatro / Cine Oriente ngadto sa Cine Oriente.

Cultural References
 Siya gipasidunggan sa Dakbayan sa Sugbo pinaagi sa pagngalan og karsada Junquera St.,tulo ka eskina gikan sa orihinal nga Teatro Junquera.
 Sa mga sugbuanon ang Junquera nagkahulogan og "red light district" tungod sa mga babayeng namaligya og dungog sa kilid sa karsada.
 Elena Sugboanong duwa nga may tulo ka akto sinulat ni Vicente Sotto. Kini ang pinakaunang gipasundayag sa Teatro Junquera sa May 18, 1902. Ang maong dula nagpabantog kang Sotto's isip usa ka playwright.

Mga Pilipinong politiko
Mga Sugboanon
Mga natawo sa 1831
Mga namatay sa 1911
Mga natawo sa wala mailhi nga petsa
Mga namatay sa wala mailhi nga petsa